Aksidan yon Avyon American Airlines nan Jamayik -- Pwotestasyon Opozisyon an nan Iran
Avyon an, ki tap desann anba gwo lapli nan Eyewopò Entènasyonal Norman Manley a, nan vil Kingston, rate teren an e li ateri sou yon pla
91 moun pou pipiti blese apre yon avyon konpayi AmericanAirlines fè yon aterisaj rate nan ayeropò kapital Jamayik la, Kingston, byenta yè swa. Aparèy la, yon Boeing 737 la, ki te fè eskal Miami apre li te sòtiWashington, tap chache ateri nan ayeropò International Norman Manley anba yongwo lapli, avèk plis pase 150 pasaje ak manm ekipaj abò l. Avyon an kraze yonkloti, li travèse yon otowout avan li al echwe sou yon plaj. Yon pòt-pawòlAmerican Airlines di yon pati nan teren aterisaj la pat fonksyone kòmsadwa epiyon motè avyon an te sot tonbe pandan aterisaj la. ------------------------------------------------------- Nan Iran: Fòs sekurite-yo tonbe nanlese-frape ankò avèk manifestan ki fè pati kék gwoup opozisyon e ki patizandefen lidè relijye, Grant Ayatola Hossein Ali Mon-ta-zer-I, nan pati santralpeyi-a. Daprè sa nou jwenn sou sit entènèt opozisyon-an, fòs de lòd-yo sere boulonmanifestan yo nan 2 vil, Ilfahan avèk Najafabad, vil kote ayatola a te prannesans. Isit Washington, Depatman Deta a fè konnenmanifestasyon anti gouvènmantal sa yo montre divizyon ki egziste nan mitansosyete iranyèn nan, divizyon kap vin de plizanpli difisil pou gouvènman anjere. P.J. Crowley se asistan secrete detaameriken pou Afè piblik. Pandan li tap bay yopn konferanspoulaprès sou afè sa a, lideklare –nap site: «Le fèt kegenyen divizyon sa a va nan mitan sosyete iranyèn nan, e le fèt ke gouvènman anap eseye kraze sa ak tout mwayen li genyen a la dispozisyon n, (san bliye fòslapolis), sa montre li pa fasil pou Leta iranyen remete koulèv la nan boutèy laankò. Montazeri sete yon pèsonalite enpòtan nan sosyete iranyèn nan. Li tedefann dwa inivèsèl tout moun a travè lemond ta dwe genyen, donk, dwa toutiranyen ta dwe genyen tou.» Daprè misyeCrowley toujou, otorite Iran yo ta dwe chache satisfè doleyans nòmal sitwayenyo mete devan gouvènman an. Sitasyon : «Se devwa, sereponsablite gouvènman iranyen an pou l satisfèaspirasyon pèp la. Genyen yon bagay kap rive kounyela nan sosyeteiranyèn nan, e li difisil pou moun prevwa kijan sa pral evolye. Sepandan,moblizasyon nou wè kap devlope nan mitan pèp iranyen an, se yon bagay ki bannou gwo preokipasyon.» Semèn pase a, nan yon fowòm sou dwamoun ki te dewoule nan yoninivèsite nan Washington, sekretè deta Hillary Clinton te di politik Lèzetazinivizavi Iran se yon veritab "pasaj sou yon kòd rèd", paske, pandan Washington apapiye fòs kap reklame demokrasi nan Iran, li pa ta vle minen lejitimite manifestasyonkap dewoule nan peyi a. Jdesmara@voanews.com